钦定古今图书集成/明伦汇编/闺媛典/第077卷 > 朱天宠妻唐氏
## 钦定古今图书集成/明伦汇编/闺媛典/第077卷 > 朱天宠妻唐氏

按《保安州志》：“唐氏，朱天宠妻。夫亡，家贫甚，一子光，幼
而颖异。氏闻乡望张崇德名，命光就学。张重其母，却
其贽而诚教之。光夜读书，氏竭绩纺，供膏火，亲缝纫
以资衣食。先是边士多不售，崇祯庚午，甫颁贡举额，
光首膺乡荐，遂为兹郡开风会。甲戌城破，氏不辱，投
井死。”